Gewilde ‘Kokkedoor’ weer terug op die kassie | Maroela Media
Gewilde ‘Kokkedoor’ weer terug op die kassie
Die beoordelaars: Sam Woulidge, Nic van Wyk en Hetta van Deventer-Terblanche.
Ná twee gewilde seisoene van die kykNET-kosreekse Koekedoor, asook Kokkedoortjie en Koekedoortjie, keer Kokkedoor wéér terug vir ŉ derde seisoen in die kykNET-kombuis en hierdie keer trek die reeks ŉ byderwetse stadsbaadjie aan.
Soos met die vorige twee reekse van Kokkedoor, wat onderskeidelik in 2013 en 2014 uitgesaai is, sal Hetta van Deventer-Terblanche en Nic van Wyk weer die beoordelaars wees. Van Deventer-Terblanche en Van Wyk sal deur die bekende kosskrywer- en blogger, Sam Woulidge, bygestaan word.
“Vir die derde reeks gaan 30 deelnemers, wat bestaan uit 20 onthoukokke en 10 kinkelkokke, in Kaapstad aanmeld, maar 10 onthoukokke gaan sommer direk na die eerste episode se uitdaging die trekpas kry,” verduidelik Van Wyk in ŉ mediaverklaring.
“Dan gaan tien spanne, wat elk bestaan uit ŉ kinkel- en ŉ onthoukok, dit uitspook vir die Kokkedoor-kroon.”
Daar is ook groot pryse op die spel en vir die wenners van Kokkedoor gee Suzuki Suid-Afrika elkeen ŉ spoggerige Swift. Vir Kokkedoor se wenspan se onthoukok is daar R200 000 kontant met komplimente van ons spens- en hoofborg, Food Lover’s Market. Die wenspan se kinkelkok ontvang ook ŉ R200 000-meevaller van ClemenGold. Die naaswenners ontvang elkeen R100 000 kontant van Spekko.
Wat is ŉ onthoukok? Hulle is die fakkeldraers vir onthoukos en al het hulle nie formele sjefs-opleiding en professionele ondervinding nie, klop hul harte warm vir tradisionele kos. Vir inspirasie span hulle herinneringe en beproefde metodes van ma’s, oumas en tannies uit die huiskombuis in. Onthoukokke word gekies vir hul vernuf as ŉ huiskok en hul kennis en passie vir onthoukos.
Wat is ’n kinkelkok? ŉ Kinkelkok se uitdaging is om hul sjefskwalifikasies, professionele kombuis-ervaring en uitstekende tegniese vaardighede vir vernuwing in te span. Kinkelkokke word gekies vir hul kwalifikasies en/of hul ondervinding in ŉ erkende restaurant en professionele kombuis.
Só lyk vanjaar se onthoukokke:
Georgina Damons, Knysna
Gerda Buter, Standerton
Gertals Smith, Mitchells Plain
Jaco Nel, Heidelberg
Lientjie Wessels, Cullinan
Madelein Roets, Philadelphia
Mariana Kotze, Standerton
Mariette Aucamp, Koffiefontein
Marlene Wessels, North Riding
Ralph Farmer, Krugersdorp
Rita Willers, Bloemfontein
Salome Froneman, Dundee
Sanette Louw, George
Sonja de Beer, Pretoria
Sonja de Beer.
Tino Williams, St. Helenabaai
Tippie Enslin, Randburg
Tossie van Rensburg, Caledon
Tossie van Rensburg.
Werner du Toit, Stilbaai
Werner du Toit.
Wilhelmina Garcao, Bloemfontein
Zelda Els, Hopefield
Só lyk vanjaar se kinkelkokke:
Anmar Wilding, Wellington
Annelize Visser, Woodstock
Danie du Toit, Kempton Park
Danie du Toit.
Ilana Gossmann, Newcastle
Pasch du Plooy, Heilbron
Pasch du Plooy.
Pieter Malan, Witrivier
San-Marie Kotze, Bredasdorp
SJ Nel, Stellenbosch
Snoes Gildenhuys, Stellenbosch
William White, Hartswater
Kokkedoor word van Donderdag 18 Julie om 20:00 op kykNET vir 13 episodes uitgesaai.
Van Coke oor lewe ná ‘Toe vind ek jou’
Akteurs deel hul gunsteling ‘Getroud met rugby’-oomblikke
Gerhard · 4 maande gelede
Dankie KYKNET, Nog ‘n bedrogspul. een vd “onthoukokke het voorheen haar eie restaurant gehad, doen spysenering en bied steeds ‘fancy’ betaal etes aan. baie onregverdig teenoor die ander deelnemers…..
S Maas · 4 maande gelede
Waarim kan ons nie hierdie program op OVHD kanale te siene kry nie? Oorweeg dit bietjie i.p.v. om ou pragramme tot vervelens toe op OVHD te herhaal. Dit ís immers ñ Suid Afrikaanse program wat lyk my slegs net tot bevoorregte persone se beskikking is.
J · 4 maande gelede
Die redenasie werk glad nie. Dan die Bokke, Proteas, enige afrikaanse of Suid-Afrikaanse ding moet free wees? Ek dink 90% van Saffas verstaan nie hoe werk broadcasting nie. As jy wil kyk, betaal, wees bly ons is nie op PayPerView nie.
Peer · 4 maande gelede
@J, ek stem saam, Saffas verstaan nie hoe werk broadcasting nie.
Karel · 4 maande gelede
Is dit Kokkedoor Seniors?